Gusnaldi

Gusnaldi, bagala Sutan Nagari () adolah saurang saniman tata rieh muko jo panulih Indonesia asa Minangkabau. Inyo adolah ahli tata rieh muko tanamo nan acok manangani rieh muko artis-artis tanamo di Indonesia.

 Riwayaik iduik 
Gusnaldi lahia pado tanggal 25 Desember 1974 di kota Bukittinggi, Sumatera Barat, anak paliang ketek dari anam basudaro dari pasangan H. Bachtiar St. Rajo Ameh (apak) jo Martius Ahmad (amak). Gusnaldi barasa dari kaluarga nan biaso-biaso sajo. Apaknyo bakarajo sabagai sopir di Pemda Kota Bukittinggi, sadangkan amaknyo adolah ibu rumah tanggo biaso.

 Karier 
Gusnaldi dikana sabagai salah saurang tukang rieh muko tanamo di Indonesia. Salain artis-artis Indonesia, inyo bahkan parnah marieh supermodel dunia banamo Linda Evangelista sarato aktris Hollywood jo mantan model badarah Korea banamo Kimora Lee Simmons.

Di dunia fesyen, Gusnaldi alah bakarajo samo jo sajumlah parancang baju tanamo, tamasuak Biyan, Sebastian Gunawan, Edy Betty, dan lainnyo. Pado taun 2011, Gusnaldi tapiliah pulo sabagai brand ambassador Max Factor di Indonesia, nan barado di bawah naungan Pat McGrath, Global Cosmetic Creative Director Max Factor.

Salain tukang rieh muko, Gusnaldi dikana pulo sabagai panulih buku. Inyo alah manabikan tujuah buku tantang tata rieh muko sarato duo buah novel."Gusnaldi Rilis Buku Tentang Cara Merias Wajah dengan Puluhan Karakter Berbeda"  Detik.com, 14/4/2014. Diakses tanggal 5 Januari 2024."Cosmopolitan Reader’s Choice Award Gusnaldi"  Vemale.com. Diakses tanggal 5 Januari 2024. Pado taun 2003, Gusnaldi manabikan buku partamonyo nan bajudul The Power of Make-up, nan bakarajo samo jo Dewi Sandra sarato Luna Maya sabagai modelnyo. Buku iko laku di pasaran, nan kamudian dicetak ulang babarapo kali, bahkan ditabikan pulo di Malaysia dalam bahaso Melayu. The Power of Make-up dikatoan sabagai buku partamo di Asia nan mambahas tantang dunia make-up artist nan ditulih dek ahli tata rieh muko. Buku lain karangannyo nan bajudul The Masterpiece Make Up of Gusnaldi diluncuan pado taun 2014. Dalam buku iko, dibahas tantang macam-macam jenis tata rieh muko.Gusnaldi Rilis The Masterpiece Make Up of Beauty. Okezone.com. Diakses 4 Januari 2024

Pado taun 2022, Gusnaldi mangambangkan kiprahnyo ka dunia tarik suaro dengan marilis lagu bajudul "Makan Hati". Lagu iko adolah lagu dalam bahaso Minang nan ditulih dek Ipank sarato diaransemen dek Iwan Romeo.Seniman Gusnaldi rilis "Makan Hati" jelang luncurkan album. Antara. Diakses 3 Januari 2024

 Kahidupan pribadi 

Gusnaldi manikah jo saurang mantan reporter infotainment banamo Desilawaty pado tanggal 24 September 2004 di kota asanyo di Bukittinggi dalam prosesi sasuai adat Minangkabau. Dalam acaro tu, Gusnaldi diagiah gala Sutan Nagari dek sukunyo."Gusnaldi, Adat Minang Plus Siraman"  Indosiar. Diakses tanggal 5 Januari 2024.

 Pandidikan 
Gusnaldi manamaikan pandidikan dasarnyo di SD Negeri 2 Bukittinggi, Sumatera Barat. Sadangkan pandidikan manangah inyo tampuah di kota nan samo, yaitu di SMP Negeri 4 Bukittinggi jo SLTA Don Bosco Bukittinggi. Satamek SMA, inyo marantau ka  Jakarta untuak manampuah pandidikan tata rias di Puspita Martha International Beauty School.

 Karya tulih 
Tantang tata rias
 The Power of Make-up (2003)
 Celebrity Zoom Makeup
 Instant Make-up
 I Do: Bridal Make-up
 Love Eyes "Biografi Gusnaldi"  Gramedia. Diakses tanggal 5 Januari 2024
 The Masterpiece Make-up of Gusnaldi (2014) 

Novel
 Pria Terakhir
 Cinta Luna 

 Pangharagoan 

 The Best Make-up Artist dari Presiden Abdurrahman Wahid (2000)
 The Phenomenal Make-up Artist dari Cosmopolitan Reader’s Choice Award 

 Rujuakan 

 Pautan lua 
 Profil di Goodsreads 

Kategori:Seniman Indonesia
Kategori:Penulis Indonesia
Kategori:Saniman Minangkabau
Kategori:Tokoh dari Bukittinggi
Kategori:Tokoh Minangkabau